સમાજમાં વિકૃતિની પરાકાષ્ટારૂપ ઘટનાઓ પ્રકાશમાં આવી રહી છે. સેટેલાઈટમાં ગેંગ રેપની ઘટના વચ્ચે ચોંકાવનારી ઘટના બાપુનગરમાં બની છે. મળસ્કે ચાર વાગ્યે ધાબા ઉપર ઉંઘેલી BCAની એક સ્ટુડન્ટની બાજુમાં આવીને પાડોશી તરુણ ઊંઘી ગયાની ફરિયાદ નોંધાવાઈ છે. પાડોશમાં રહેતા તરુણે બાજુમાં ઉંઘી જઈને ખભા પર હાથ મૂક્યો હતો અને વિદ્યાર્થિનીના પગ પર પગ ફેરવવા લાગ્યો હતો. યુવતી સાથે દુષ્કર્મનો પ્રયાસ કરનાર 16 વર્ષનો તરુણ હોવાની ચોંકાવનારી વિગતો પોલીસ તપાસમાં ખુલી છે. પોલીસે તરુણને બોલાવી સમજાવટના પ્રયાસો કરવા કાર્યવાહી હાથ ધરી છે. બાપુનગરમાં આવેલા એક એપાર્ટમેન્ટમાં 20 વર્ષની BCA સ્ટુડન્ટ યુવતી પરિવાર સાથે રહે છે.